
Formulár návrhov opatrení
	Názov organizácie:
	Inštitút ekonomických a spoločenských analýz

	Sídlo:
	Na vŕšku 8 Bratislava 811 01

	Kontaktná osoba:
	Martin Vlachynský

	Email:
	Martin.vlachynsky@iness.sk

	Tel.:
	0948016428



Návrh opatrenia č. 1 - Zvýšenie stropu pre platenie preddavkov DPFO a DPPO na 10 000 € 
	Súčasný stav 
Prosím, popíšte súčasný stav resp. aktuálny proces administratívnej povinnosti.
	Mesačné preddavky na daň vo výške 1/12 dane za predchádzajúce zdaňovacie obdobie je povinný platiť daňovník, ak jeho daň za predchádzajúce zdaňovacie obdobie presiahla sumu 16 600 eur. Štvrťročné preddavky na daň na bežné zdaňovacie obdobie, a to vo výške 1/4 dane za predchádzajúce zdaňovacie obdobie, je povinný platiť daňovník, ak jeho daň za predchádzajúce zdaňovacie obdobie presiahla sumu 2 500 eur. Výška preddavkov je viazaná na výšku priznanej dane za predchádzajúce zdaňovacie obdobie.

	Popis záťaže
Prosím, popíšte, v čom spočíva záťaž pre podnikateľov.
	Finančná a časová záťaž spojená s platením preddavkov.

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	Zníženie časovej náročnosti platenia preddavkov na daň.
Zníženie finančných nákladov v súvislosti s riadením peňažných tokov. 

	Dôvody na zmenu (argumenty) Prosím, uveďte argumenty, prečo by mala nastať zmena.
	- zníženie časovej a finančnej náročnosti platenia preddavkov na daň 

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Zvýšenie stropu pre platenie preddavkov DPFO a DPPO na 10 000 €

	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- zákon č. 595/2003 Z. z. o dani z príjmov


	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	Platenie preddavkov zvyšuje administratívnu záťaž podnikateľov a zhoršuje ich cash flow. Z pohľadu cash flow štátneho rozpočtu by takáto zmena stropu pritom znamenala zanedbateľnú zmenu, keďže napr. v roku 2013 94% výnosov DPPO zaplatili firmy s daňovou povinnosťou viac ako 10 000€. Preddavky tak predstavujú nesmierne veľa administratívy s minimálnym efektom pre rozpočet.





Návrh opatrenia č. 2 – Zavedenie legislatívy mimo 1. januára povinnou súčasťou doložky vplyvov
	Súčasný stav 
Prosím, popíšte súčasný stav resp. aktuálny proces administratívnej povinnosti.
	V súčasnosti síce Legislatívne pravidlá vlády od roku 2012 určujú povinnosť predkladať zákony s vplyvom na podnikateľské prostredie k 1. januáru, ale z analyzovaných 196 zákonov (podľa identifikovaného vplyvu na PP MH SR) bolo v období 2012 – 2017 novelizovaných až 1053, z toho bolo k 1. januáru novelizovaných len 368 (35 %) zákonov a k inému dátumu až 685 (65 %) zákonov. 

	Popis záťaže
Prosím, popíšte, v čom spočíva záťaž pre podnikateľov.
	Záťaž pre podnikateľov je najmä v potrebe nepretržitého sledovania legislatívy z dôvodu nepravidelných zmien legislatívy s vplyvom na podnikateľské prostredie. 

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	Náklady spojené s pravidelným sledovaním a štúdiom legislatívy, ktorá sa vzťahuje na danú oblasť podnikania. Presné časové náklady sa nedajú identifikovať vzhľadom na to, že každá oblasť podnikania má svoje špecifiká, t. j. aj oblasť legislatívy. 

	Dôvody na zmenu (argumenty) Prosím, uveďte argumenty, prečo by mala nastať zmena.
	- zabezpečenie právnej istoty v podnikateľskom prostredí, ktorá sa pretaví neskôr do kvalitnej realizácie a aplikácie práva 
- zníženie časových a finančných nákladov spojených so štúdiom a školeniami spojenými so zmenami legislatívy
- zamedzenie vytvárania dvoch evidencií v tom istom roku

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	V prípade účinnosti právneho predpisu s vplyvom na podnikateľské prostredie mimo 1. januára, by bola zavedená povinnosť predkladateľa v doložke vplyvov jednoznačne identifikovať ohrozenie základných ľudských práv a slobôd, ohrozenie bezpečnosti alebo vyčísli značné hospodárske škody, ktoré by vznikli v prípade, že zákon nenadobudne účinnosť k 1. januáru.

	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- Legislatívne pravidlá vlády SR
- zákon č. 400/2015 Z. z. o tvorbe právnych predpisov a o Zbierke zákonov Slovenskej republiky

	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	Príde k väčšiemu tlaku k napĺňaniu už existujúceho záväzku vlády. Príliš častá zmena legislatívy zvyšuje neistotu v podnikateľskom prostredí a zvyšuje náklady na compliance. Zmena v priebehu roka ďalej zvyšuje náklady kvôli potrebe viesť napr. dve rôzne evidencie s rôznymi kalkuláciami v tom istom roku.  






Návrh opatrenia č. 3 - Dobrovoľné nemocenské poistenie pre samostatne zárobkovo činné osoby
	Súčasný stav 
Prosím, popíšte súčasný stav resp. aktuálny proces administratívnej povinnosti.
	Pre rok 2017 bolo stanovené pre nemocenské poistenie minimálne poistné vo výške 19,42 eura (platí až 72,57 % SZČO) a maximálne poistné vo výške 271,96 eura. Fond nemocenského poistenia by mal byť v roku 2017 v prebytku vo výške 100 mil. eur. 

	Popis záťaže
Prosím, popíšte, v čom spočíva záťaž pre podnikateľov.
	Nemocenské poistenie predstavuje pre živnostníkov čistý náklad bez protihodnoty. Zdobrovoľnením tohto poistenia by sa im zvýšili disponibilné príjmy, ktoré by mohli využiť inak (napr. na nákup poistenia závažných chorôb).

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	Toto opatrenie zníži priame finančné náklady samostatne zárobkovo činných osôb.

	Dôvody na zmenu (argumenty) Prosím, uveďte argumenty, prečo by mala nastať zmena.
	- zníženie odvodového zaťaženia samostatne zárobkovo činných osôb

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Zdobrovoľnenie nemocenského poistenia pre samostatne zárobkovo činné osoby.

	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- zákon č. 461/2003 Z. z. o sociálnom poistení

	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	Vysoké minimálne odvody sú dlhodobo považované za jednu z prekážok podnikania ako SZČO. Vzhľadom k nízkemu využívaniu inštitútu práceneschopnosti živnostníkmi je zdobrovoľnenie nemocenského poistenia, ako túto záťaž znížiť. 




Návrh opatrenia č. 4 - Zrušenie obmedzenia pre daňovú odpočítateľnosť straty
	Súčasný stav 
Prosím, popíšte súčasný stav resp. aktuálny proces administratívnej povinnosti.
	V súčasnosti si môže podnikateľ uplatniť daňovú stratu len z obdobia maximálne štyri roky dozadu. Avšak podnikanie je dlhodobý proces. Vysoké zisky neraz prichádzajú až po dlhom období strát. Podnikatelia tak môžu skončiť v situácii, že platia dane z príjmu, hoci zo svojho niekoľkoročného podnikania dosiahli kumulovanú stratu.

	Popis záťaže
Prosím, popíšte, v čom spočíva záťaž pre podnikateľov.
	Investičný zámer s rovnakým cashflow podlieha na Slovensku vyššiemu zdaneniu, ako v krajinách, kde je časové obmedzenie odpočítateľnosti straty dlhšie, alebo neexistuje. Tieto daňové náklady znižujú atraktivitu Slovenska ako miesta pre podnikanie.

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	Náklady sa premietajú do vyššej daňovej povinnosti podnikateľa, ktorý nestihol v časovom limite odpísať stratu. To sa premieta do opatrnejšieho (nižšieho) investovania na Slovensku, rizikové investičné projekty sú presúvané do iných krajín s priaznivejším účtovaním o strate. Slovensko zároveň prichádza o potenciálne investície. Sumu nákladov je náročné vyčísliť. IFP pri MF SR odhadlo dopady tohto opatrenia na 24-37 mil. eur.

	Dôvody na zmenu (argumenty) Prosím, uveďte argumenty, prečo by mala nastať zmena.
	V EÚ má 15 krajín časovo neobmedzenú prenositeľnosť straty, pričom 7 krajín nemá ani žiadne obmedzenia na výšku odpočítavanej sumy (Belgicko, Írsko, Lotyšsko, Luxembursko, Švédsko, Veľká Británia, Malta)
Zvýšenie atraktivity slovenského podnikateľského prostredia.
Férové nastavenie daňovej legislatívy (strata sa stala). Rovnomerné rozdelenie umorovania daňovej straty nie je v súlade s podnikateľskou realitou, zisky nevznikajú rovnomerne.

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Zmena pravidiel umorovania daňovej straty tak, aby zákon nevyžadoval rovnomerné rozdelenie straty a doba odpočítateľnosti straty by sa mala alt1) zrušiť alt2) predĺžiť na 7 rokov.


	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	§ 30 ods. 1 zákona o dani z príjmov

	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	Podnikanie je z finančného hľadiska priebežný jednoliaty proces, nie sekvencia jednotlivých rokov. Vďaka výrazne limitovanej prenositeľnosti daňovej straty je táto logika v daňovom systéme porušená a daň zo „zisku“ tak platia aj firmy, ktorých podnikanie je kumulatívne v strate. Uvoľnenie pravidiel odpočitateľnosti straty by viedlo k nižšej celkovej daňovej záťaži bez potreby upraviť sadzbu dane samotnú.




Návrh opatrenia č. 5 - Zdobrovoľnenie 2% príspevku (dane) do umeleckých fondov  
	Súčasný stav 
Prosím, popíšte súčasný stav resp. aktuálny proces administratívnej povinnosti.
	Na Slovensku pôsobia 3 umelecké fondy (Fond výtvarných umení, Hudobný fond a Literárny fond), ktoré na základe zákona získavajú príspevky od príjemcov autorských odmien a odmien výkonných (reprodukčných) umelcov fondom a príspevky používateľov diel. Napr. Literárny fond získal príspevkami vyše 92 % svojich príjmov, ktoré využil len 52 % na priamu podpornú činnosť. Výdavky na podpornú činnosť boli tvorené napr.:
· prémie na knižnú tvorbu- v priemere 310 €/autor,
· príspevok na tvorivý pobyt v domove literárneho fondu- v priemere 173 €/autor,
· jednorazová sociálna podpora- v priemere 199 €/autor,
· príspevok na ambulantnú liečbu v kúpeľnom zariadení- 1 autor- 390 €,
· mesačné sociálne podpory na doplnenie dôchodku- v priemere 496 €/novinár.

	Popis záťaže
Prosím, popíšte, v čom spočíva záťaž pre podnikateľov.
	Záťaž pre umelcov spojená s administratívnym a finančným zaťažením ich činnosti. Príspevky do fondov by mohli využiť na zdokonaľovanie vlastnej umeleckej činnosti. 

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	- náklady spojené s výpočtom a poukázaním príspevku do jednotlivého fondu
- priame finančné náklady spojené s platbou príspevku do fondu

	Dôvody na zmenu (argumenty) Prosím, uveďte argumenty, prečo by mala nastať zmena.
	- príspevky, ktoré autori poukazujú fondom by mohli využiť na zdokonaľovanie vlastnej činnosti, prípadne na úspory pre budúce zabezpečenie. Manažment úspor na finančnom trhu je mnohonásobne lacnejší ako podiel správnych nákladov fondov na celkových príjmov (napr. v prípade Literárneho fondu až 48 % nákladov)
- zníženie administratívnej a priamej a nepriamej finančnej záťaže umelcov
- aktuálne podpora umeleckej činnosti fondov je veľmi nízka a neefektívna na počet projektov (napr. 310 € je prémia za knižnú tvorbu alebo podpora činnosti študentov vo výške 80 €) a súčasne sa podporujú činnosti, ktoré s podporou umeleckej činnosti nesúvisia, viď. v časti súčasný stav

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Zdobrovoľnenie 2% príspevku (dane) do umeleckých fondov  

	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- zákon č. 13/1993 Z. z. o umeleckých fondov

	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	2% odvod zvyšuje daňové zaťaženie niektorých umeleckých činností a ich administratívnu záťaž. 




Návrh opatrenia č. 6 - Zavedenie 1€ s. r. o. 
	Súčasný stav 
Prosím, popíšte súčasný stav resp. aktuálny proces administratívnej povinnosti.
	Síce od 1. januára 2017 nadobudla účinnosť novela Obchodného zákonníka, ktorá umožňuje vznik j. s. a. so základným imaním 1 euro, ale vysoká administratívna a finančná záťaž spôsobuje jej neatraktívnosť pre budúcich podnikateľov (k 31. 7. 2017- len 34 j. s. a. z toho len 4 emitovali akcie). Aktuálne najpopulárnejšiu právnu formu podnikania, s. r. o., môže vzniknúť so základným imaním 5000 eur (750 minimálny vklad, 30 % ZI musí byť splatené pri založení).

	Popis záťaže
Prosím, popíšte, v čom spočíva záťaž pre podnikateľov.
	Finančná záťaž je najmä pre spoločnosti, ktoré v úvodných fázach životného cyklu nevyžadujú tak vysoké vlastné zdroje financovania spoločnosti.

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	Súčasná práva úprava s. r. o. síce umožňuje splatiť 30 % základného imania, ale následne do 5 rokov má podnikateľ povinnosť ho splatiť celé a tak mu vznikajú okrem priamych nákladov neskôr ďalšie administratívne náklady spojené so splatením ZI. 

	Dôvody na zmenu (argumenty) Prosím, uveďte argumenty, prečo by mala nastať zmena.
	Dôvody zmeny:
- nezáujem podnikateľských subjektov o j. s. a., ktorý je jednoznačne spôsobený vysokou administratívnou a finančnou záťažou na začiatku a počas jej existencie,
- zvýšenie flexibility tvorby základného imania podľa potrieb podnikateľského zámeru,
- vďaka právnej úprave ,,spoločnosti v kríze“ je zabezpečená ochrana veriteľov spoločností, ktoré budú mať veľmi nízke základné imanie,
- zlepšenie hodnotenia Doing Business v oblasti začatia podnikania (pre DB 2017- o 7 miest) a súčasne zaradenie sa medzi 150 hodnotených ekonomík, ktoré majú pomer potrebného základného imania a príjmov vo výške 0%,
- zvýšenie motivácie podnikateľov zakladať na Slovensku sídlo a nie iba organizačnú zložku (prípad Súdneho dvora EÚ- C-212/97 Centros Ltd).

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Zavedenie 1€ s. r. o.

	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- zákon č. 513/1991 Zb. Obchodný zákonník

	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	- zníženie potrebných finančných zdrojov pri úvodných fázach životného cyklu podnikateľa
- zvýšenie flexibility tvorby základného imania podľa potrieb podnikateľského zámeru



Návrh opatrenia č. 7 – Zavedenie tzv. „všeobecnej voľnej živnosti“
	Súčasný stav 
Prosím, popíšte súčasný stav resp. aktuálny proces administratívnej povinnosti.
	V súčasnosti rozlišuje zákon o živnostenskom podnikaní 3 druhy živností: remeselné, viazané a voľné. Na webovom sídle Ministerstva vnútra je uvedený zoznam, ktorý je len indikatívny, to znamená, že záujemca o podnikanie si môže zvoliť aj iný predmet podnikania, ako je uvedený v zozname. Podmienkou však je, aby názov činnosti bol dostatočne určitý a zrozumiteľný. Správny poplatok spojený s ohlásením voľnej živnosti je v prípade listinnej podoby 5 €/predmet podnikania. Elektronické ohlásenie predmetu podnikania je zdarma.

	Popis záťaže
Prosím, popíšte, v čom spočíva záťaž pre podnikateľov.
	Administratívna a finančná záťaž podnikateľa v prípade rozšírenia predmetov podnikania v neskorších fázach životného cyklu. 

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	- administratívne náklady spojené s ohlásením ďalších predmetov podnikania živnostenskému úradu
- priame finančné náklady spojené s každým novým predmetom podnikania (listinná podoba ohlásenia)
- náklady podnikateľa spojené s potrebou sledovať obsah predmetov živnostenského oprávnenia

	Dôvody na zmenu (argumenty) Prosím, uveďte argumenty, prečo by mala nastať zmena.
	- zníženie administratívnych a finančných nákladov živnostenského podnikania
- flexibilita živnostenského podnikania

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Zavedenie tzv. „všeobecnej voľnej živnosti“


	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- zákon č. 455/1991 Zb. o živnostenskom podnikaní (živnostenský zákon)



	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	Nahlasovanie voľných činností nemá z pohľadu podnikateľa žiaden účel. V praxi vedie buď k zvýšenej administratívnej záťaži (nahlasovanie dodatočných činností), alebo ku „kreatívnej“ tvorbe predmetov faktúr, čo zvyšuje riziko postihu podnikateľa. 




[bookmark: _GoBack]Návrh opatrenia č. 7 – Novela zákona č. 351/2015 Z. z., ktorá by odstránila identifikovaný gold-plating a vytvorila priaznivejšie podmienky pre vysielanie zamestnancov na územie SR
	Súčasný stav 
Prosím, popíšte súčasný stav resp. aktuálny proces administratívnej povinnosti.
	Hosťujúci zamestnávateľ, ktorý vysiela svojich zamestnancov na územie SR na výkon prác pri poskytovaní služieb je podľa § 4 ods. 1 zákona č. 351/2015 Z. z. povinný oznámiť Národnému inšpektorátu práce taxatívne vymedzené údaje. Oznámenie je možné vykonať listinne alebo elektronicky. Na základe našej analýzy bolo počas účinnosti zákona identifikovaných 17965 oznámení o vyslaní zamestnanca NIP (stav k 22.8.2017). Najväčší počet oznámení bol v oblastiach: špecializované stavebné práce (5120), administratívne, pomocné kancelárske a iné obchodné pomocné činnosti (2496), oprava a inštalácia strojov a prístrojov (1992) a výroba motorových vozidiel, návesov a prívesov (1273). Najväčší počet oznámených dní vyslania bolo v oblastiach: špecializované stavebné práce (404968), inžinierske stavby (289382) a výroba motorových vozidiel, návesov a prívesov (287308). Priemerná dĺžka jedného vyslania predstavovala 107 dní. Vysielajúci zamestnávateľ musí pred vyslaním zamestnanca vystaviť aj formulár A1 (E101), ktorý predkladá sociálnej poisťovni v domovskom štáte (súčasťou danej žiadosti sú všetky žiadané informácie NIP a taktiež aj doklad o pracovnoprávnom vzťahu, ktorý má mať vyslaný zamestnanec k dispozícii). 

	Popis záťaže
Prosím, popíšte, v čom spočíva záťaž pre podnikateľov.
	Povinnosti zamestnávateľa vyplývajúce sú v tomto prípade trojakého charakteru: notifikačná, evidenčná a povinnosť vyhovieť žiadosti NIP predložiť alebo doručiť vyžiadané dokumenty a ďalšie povinnosti identifikované v dôvodoch na zmenu.

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	Na základe ex post testu MSP bola vyčíslená finančná záťaž na 30 € pre mikro a 52 € pre malého alebo stredného zamestnávateľa pri vyslaní 1 zamestnanca. 

	Dôvody na zmenu (argumenty) Prosím, uveďte argumenty, prečo by mala nastať zmena.
	- odstránenie gold-platingu identifikovaného testom MSP CRL:
· povinnosť notifikačná, evidenčná a hosťujúceho zamestnávateľa
· povinnosť vyhovieť žiadosti NIPaIP poskytnúť informácie na účely identifikácie vyslania, kontroly dodržiavania jeho pravidiel ako i ďalšie skutočnosti súvisiace s vyslaním,
· povinnosť vyhovieť žiadosti NIPaIP poskytnúť informácie na účely identifikácie vyslania, kontroly dodržiavania jeho pravidiel ako i ďalšie skutočnosti súvisiace s vyslaním,
· zodpovednosť odoberateľa služby na území Slovenskej republiky za nevyplatenie mzdy hosťujúcemu zamestnancovi subdodávateľa,
· povinnosť domáceho zamestnávateľa písomne informovať pred vyslaním domáceho zamestnanca o pracovných podmienkach a podmienkach zamestnávania v štáte, na ktorého územie je domáci zamestnanec vyslaný,
· povinnosť domáceho zamestnávateľa uzatvoriť písomnú dohodu s domácim zamestnancom v prípade jeho vyslania,
· absolútna objektívna zodpovednosť podnikateľa pri prijatí práce alebo služby za nelegálne zamestnávanie fyzickej osoby poskytovateľom služby, resp. dodávateľom prác.
- zníženie administratívnych a finančných nákladov spojených s vysielaním zamestnancov na územie SR
- zlepšenie súčasného stavu nedostatku kvalifikovaných zamestnancov prostredníctvom jednoduchšieho vysielania zamestnancov z krajín EÚ

	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Novela zákona č. 351/2015 Z. z., ktorá by odstránila identifikovaný gold-plating a vytvorila priaznivejšie podmienky pre vysielanie zamestnancov na územie SR

	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- zákon č. 351/2015 Z. z. o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov
- zákon č. 82/2005 Z. z. o nelegálnej práci a nelegálnom zamestnávaní

	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	Novela zákona by znížila administratívnu a finančnú záťaž podnikateľa, ktorá je spojená s vysielaním zamestnancov na územie SR. Zamestnávatelia by mohli získať flexibilnú pracovnú silu z krajín EÚ, ktorá by bola za priaznivejšieho stavu regulácie vysielaná na SR a tak by sa zlepšil súčasný stav nedostatku kvalifikovaných zamestnancov na trhu práce. 




Návrh opatrenia č. 8 – Vytvorenie priaznivých legislatívnych podmienok pre tvorbu testov MSP
	Súčasný stav 
Prosím, popíšte súčasný stav resp. aktuálny proces administratívnej povinnosti.
	Rozhodnutie o potrebe vykonať test vplyvov na MSP rozhoduje Ministerstvo hospodárstva na základe  odporúčaní združenia na podporu MSP. Doposiaľ boli realizované 2 testy vplyvov na MSP a 2 ex post testy vplyvov na MSP. 

	Popis záťaže
Prosím, popíšte, v čom spočíva záťaž pre podnikateľov.
	Podnikateľom nevznikajú žiadne priame alebo nepriame náklady, ale prostredníctvom testov MSP sa vytvára podrobnejší obraz o stave podnikateľského prostredia na SR. Testy MSP vytvárajú aj širšiu diskusiu o možnom riešení regulačných opatrení.

	Náklady
Prosím, popíšte, aké náklady sú spojené s danou povinnosťou. Ak je možné, rozdeľte ich na priame finančné náklady (poplatky, odvody, dane, clá...), nepriame finančné náklady (dodatočné náklady) a administratívne náklady (napr. časový rozsah na vykonanie informačnej povinnosti).
	

	Dôvody na zmenu (argumenty) Prosím, uveďte argumenty, prečo by mala nastať zmena.
	- zmena je dôležitá vzhľadom na neuspokojivý počet testov MSP za sledované obdobie
- CLR agumentuje, že napr. v prípade vyznačenej potreby testu MSP, v zákonoch o dani z pridanej hodnoty a daňovom poriadku, nebolo možné vykonať test MSP, nakoľko MF SR včas neinformovalo CLR o konkrétnych návrhoch opatrení, o ktoré by sa mohol test MSP opierať


	Návrh znenia opatrenia
Prosím, navrhnite znenie úlohy (napr. „Zrušiť povinnosť oznamovať...“).
	Vytvorenie priaznivých legislatívnych podmienok pre tvorbu testov MSP, t. j. zaručiť povinnosť predkladateľa zákona spolupracovať s CLR

	Legislatíva
Prosím, uveďte konkrétny paragraf a názov zákona alebo identifikujte inú legislatívu, ktorá sa vzťahuje k danej povinnosti alebo téme.
	- Jednotná metodika na posudzovanie vybraných vplyvov

	Prínos
Prosím, popíšte celkový prínos navrhovaného opatrenia. Čo tým podnikatelia získajú, na čom ušetria?
	Prínos je najmä v získaní jednoznačných a kvantifikovaných dát o vplyvoch právnych predpisoch na MSP a vytvorenie širšej odbornej diskusie k právnemu predpisy s daným vplyvom. 

